Odense Adresse-Contoirs Efterretninger, 1843-03-21
Odense. Den 14 Marts holdt Fyens Stifts patriotiske Selskab sit første Qvartalsmøde. Som nye Medlemmer optoges: Dhrr. Proprietairerne Bülow til Teistrup og Petersen til Christiansdals Ladegaard, Bogtrykker M. Assam i Svendborg, Forpagterne Lorentzen paa Hvidkilde, Clausen paa Heldagergaard og Lacoppidan paa Lehnskov, Proprietair Clausen til Brudagergaard og Smed Niels Nielsen i Rønninge. Paa Grund af, at nuværende Formand opholder sig paa Landet, bifaldt Selskabet at Viceformanden besørger de daglige Expeditioner, samt Anviisningen af de løbende Udgifter. Efterat de ældre Sager vare blevne foredragne, og Selskabet gjort bekjendt med disses Fremme, hvorved bemærkes, at en nærmere detailleret Jndberetning om Udfaldet af Præmieuddelingen i Svendborg den 3 Marts var modtaget fra den desangaaende nedsatte Committee, bleve de nye indkomne Sager afhandlede, hvoriblandt: et Andragende fra 10 af Selskabets Medlemmer om Anskaffelse af Modeller til forbedrede Agerdyrkningsredskaber. J Anledning af dette og 2de indløbne Skrivelser fra 2 Mænd her i Byen om i Forening at udføre forskjellige Agerdyrkningsmaskiner blev nedsat en Committee af 3 Medlemmer. Ligeledes nedsattes en Committee i Anledning af en i Selskabet foreviist ny opfunden Slagmaskine til Mynsterkort til den Jaqvardske DamastvævDet af Kassereren aflagte Regnskab for Aaret 1842 afleveredes strax i Mødet til de 2de udnævnte Revisorer. Ved ovennævnte Møde saae Man et nyt Vidnesbyrd paa den Lyst og Duelighed den fyenske Almue har til mekaniske Færdigheder. Fra Landsbyen Lumby, 1 Miil herfra Odense, hvor Damast=Bordtøisvævningen fornemmelig har hjemme, fremstillede en Huusmand, som ellers ernærer sig af at reengjøre og reparere gamle Uhre, ovenberørte Slagmaskine, ved hvis Hielp de til Vævningen aldeles fornødne Kort sikkrere og lettere forfærdiges, end ved nogen af de Methoder og Maskiner, som hidtil have været kjendte heri Landet. Hans Arbeide tildrog sig Selskabets Opmærksomhed, hvorfor det nedsatte en Committee for nøiere at anstille en comparativ Undersøgelse af Maskinens Brugbarhed, og foreslaae Selskabet, hvorvidt og hvorledes det kunde ved den virke til Linnedvævningens Udbredelse heri Landet, og tillige understøtte den fremstræbende Kunstner, der uden al Veiledning eller Opmuntring og blottet for al Hjelp, men ene adspørgende sin Genius, har vidst at overvinde alle Vanskeligheder og heldig løse en Opgave, som mange dannede og vel udrustede Kunstnere derimod have ladet ligge. Den Slagmaskine, som Man i Lumbye skylder det kgl. General=Toldkammer og Commerce-Collegiums Omsorg, har meget fremhjulpet Damastvævningen, men den ovenomtalte er langt lettere, simplere og koster kun 1/4 mod denne. Diligencepost.) Commandeur C. Lütken er udnævnt til Generaladjutant af Søetaten og til Hs. Majestæts Jagtcapitain, hvorhos er tillagt ham Contreadmirals Charakteer. - Høiesteret har dømt Slagtersvendene F. F. Schneider til at miste sit Liv og P. C. Klein til 2. Aars Forbedringshuusarbeide (den Første for Voldtægt, den Sidste for Attentat paa denne Forbrydelse). Ind- og udklarerede Skibe ved Odense Toldkammer. Jndgaaede: den 19 Marts, H. P. Andersen af Kjøbenhavn fra Svendborg, Jagten de 3 Brødre med Trælast. Udgaaede: den 20de, M. J. Møller af Odense til Bogense, Jagten Enigheden med Ballast; H. Andresen af Odense til Flensborg, Jagten Haabet med Hørfrøe og Ravskager: J. F. Anderskou af Odense til Flensborg, Jagten de 4 Sødskende med Hørfrøe og Been.